carohd/mindhelper huggingface dataset:
Jeg mangler at kunne læse noget om det at være adopteret
Kategori: Familie, Svære følelser og tanker
K\u00f8n: Pige
Alder: 14
Dato: 2018-04-30T16:58:58.000Z

Sp\u00f8rgsm\u00e5l:
Jeg er glad for alt det i gør her på siden men jeg som adopteret savner noget om at være adopteret, om alle de tanker man kan have som adopteret. Og det med at man kan føle svigtet. At have svært ved at danne relationer til andre mennesker. Føle sig uden for fælleskabet.

Svar:
Vi er glade for, at du kan bruge siden til noget. Men jeg kan godt forstå, at du savner noget om at være adopteret. Det er nemlig ikke altid lige nemt. Og man kan ofte gå med nogle lidt andre tanker og følelser, end unge der ikke er adopteret.


Et emne om adoption er en god idé
Det er en rigtig god idé at udbygge Mindhelper med noget om adoption. Netop fordi det kan føre til tanker og følelser om ikke at passe ind og have svært ved relationer. Så det er noget, vi gerne vil arbejde med at få ind på siden.


Tag fat i Adoptionslinjen
I mellemtiden tænker jeg, at du kan tage fat i Adoptionslinjen. Kender du den? Det er en telefonlinje, hvor man kan ringe ind som adopteret og snakke om, hvad man oplever. Den tænker jeg, at det kunne være godt for dig at tage kontakt til. Der sidder nemlig nogle, der ved, hvordan det kan føles at være adopteret.


Kig på brevkassespørgsmål
For at det ikke skal være løgn, er der allerede en ung, der har skrevet ind omkring det svære ved at være adopteret. Det brevkassespørgsmål synes jeg, du skal kigge på. Det kan være, der er noget, du kan genkende. Og måske endda bruge.


Snak med dine forældre
Her til sidst kommer jeg til at tænke på, om dine forældre ved, hvordan du har det? Hvis ikke de gør det, er det rigtig vigtigt, at de kommer til det. Derfor synes jeg, du skal snakke med dine forældre om dine tanker og følelser. Det er nemlig vigtigt, at de ved, hvordan du går og har det, og hvad der fylder hos dig. Så kan de bedre hjælpe og støtte dig igennem det.


Jeg håber, at du tager kontakt til nogen, så du kan snakke om de svære tanker og følelser, du kan gå med. Du skal nemlig ikke gå med det alene.
Jeg vil ikke leve mere. Jeg vil bare gerne have fred
Kategori: Svære følelser og tanker
K\u00f8n: Pige
Alder: 13
Dato: 2018-05-05T09:47:08.000Z

Sp\u00f8rgsm\u00e5l:
Jeg er træt af at leve  vil ikke mere. Jeg har fået nok, vil bare gerne have fred.
Jeg tør bare ikke begå selvmord.

Svar:
Det lyder til, at du har det hammerhårdt for tiden. Derfor er det også virkelig flot, at du har skrevet herind og delt dine tanker. Det er nemlig første skridt til at få det bedre.



Det kan godt blive bedre
Du skriver, at du ikke vil leve mere. Men at du ikke tør tage dit eget liv. Jeg får et billede af en ung pige, der har vildt ondt i livet. Som ikke magter mere. Men som alligevel har et håb. Et håb om, at tingene kan vende, og hun kan få det bedre. Så det er en god ting, at du ikke tør begå selvmord. Det betyder, at der er noget, der holder dig tilbage. Holder dig i livet.



Du er ung. Du har hele livet foran dig. Og ja, det er rigtig hårdt lige nu. Men det kan blive bedre, hvis man får den rigtige hjælp.



Kig på et brev fra en anden ung Faktisk er der lige en, der har skrevet ind med præcis det samme. Også en 13-årig pige, der  ligesom dig  har fået nok. Jeg har allerede skrevet et svar til hende. Det synes jeg, du skal læse. Jeg tror nemlig, du kan bruge en del af de råd, jeg har givet hende.



Du skal ikke gå med det alene
Det er rigtig vigtigt for mig at understrege, at du ikke skal gå med de her tanker selv. Derfor har jeg lavet en liste over, hvem du kan tage fat i. Den kommer her:



Dine forældreAllervigtigst: Fortæl dine forældre, hvordan du har det. Hvis du allerede har gjort det, er det hammergodt. Hvis ikke du har, så er det vigtigt, at de får det at vide. Jeg ved, at det kan være hårdt og svært at sige. Men de er dem, der er tættest på dig. Det er dem, der kan hjælpe dig og træde hurtigt til, når du har brug for hjælp.LivslinienKender du Livslinien? Det er et hjælpetilbud, hvor rådgiverne er eksperter i at snakke med mennesker om selvmordstanker. Og de er rigtig dygtige. De sidder klar og vil lytte til dig. Komme med råd til, hvad du kan gøre i din situation. Så tøv endelig ikke med at tage fat i dem.Psykiatrisk skadestueBliver tankerne for meget for dig? Eller kan du mærke, at du får lyst til at tage dit eget liv? Så er det meget vigtigt for mig at fortælle dig, at du altid kan kontakte psykiatrisk skadestue. Skadestuerne findes rundt i hele landet. Og fordi jeg ikke ved, hvor i landet du er, har jeg fundet numre og hjemmesider på alle de psykiatriske skadestuer, der findes:





Jeg håber inderligt, at du passer på dig selv og får sagt det her til nogen omkring dig. For det er virkelig vigtigt, at du ikke går alene med det. Så tag fat i dine forældre! Og også gerne Livslinien eller Psykiatrisk skadestue. Hellere end gerne en gang for meget.
Jeg gamer rigtig meget. Så meget, at det går ud over alt andet
Kategori: Afhængighed og misbrug
K\u00f8n: Dreng
Alder: 14
Dato: 2018-05-22T11:19:37.000Z

Sp\u00f8rgsm\u00e5l:
Jeg er en dreng på 14. Jeg er begyndt at spille rigtigt meget, og det gået ud over alt. Hvad skal jeg gøre?

Svar:
Det lyder bestemt ikke særlig sjovt, det du oplever for tiden. Det kan nemlig være rigtig hårdt, når gaming går ud over alt andet. Derfor er jeg glad for, at du har valgt at dele det, så du ikke går med det alene.


Hvad kan du selv gøre?
Du spørger til, hvad du skal gøre, nu hvor dit gaming går ud over alt. Først vil jeg lige sige, at det ikke er unormalt, at gaming hurtigt kan tage overhånd, når man spiller rigtig meget. Der går simpelthen bare tid fra andre ting. Men det er rigtig godt, at du er opmærksom på, at det går ud over alt andet. Det er første skridt til at ændre det.


Næste skridt er at finde ud af, hvad du godt kan lide at fylde dit liv med. Hvad drømmer du om? Hvad synes du er vildt interessant? Det skal du begynde at gøre mere af. Det kan være svært at skrue ned for gaming, hvis man ikke har noget at fylde hullerne ud med. Men hvis man finder frem til noget, man gerne vil lave, kan det blive en del nemmere. Så mit råd til dig er, at du skal sætte dig ned og skrive alt det, du godt kunne tænke dig mere af i dit liv. Og så start med at lave det i stedet for gaming én gang om ugen. Når det kører fint, kan du gøre det to gange om ugen. Så tre, så fire og så videre.


Tag fat i dine forældre
Den her ændring kan være svær at gøre helt alene. Derfor synes jeg, at du skal snakke med dine forældre og få dem til at give en hjælpende hånd. Snak med dem om, at du kan mærke, at gaming går ud over en masse. Og at du ikke helt ved, hvad du skal gøre. Det bliver nemlig langt nemmere for dem at hjælpe og støtte dig, når de ved, hvordan du har det.


Læs mere om, når gaming har taget overhånd
Her til sidst vil jeg lige linke til vores artikel om gaming. Den kommer med noget viden, som måske kan hjælpe dig. Du skal dog være opmærksom på, at vi kalder det afhængighed i artiklen. Men det, der er humlen i det, er, at gaming har taget overhånd og er blevet svær at styre. Som det også lyder til at være problemet for dig.


Jeg håber, at du får snakket med dine forældre, så du kan få hjælp til igen at styre dit gaming. Det skal nemlig ikke have lov til at bestemme over dig og dit liv.
Jeg spiller kun få timer om dagen nu og kan mærke, at jeg har det godt med det
Kategori: Afhængighed og misbrug
K\u00f8n: Dreng
Alder: 13
Dato: 2018-05-28T13:59:32.000Z

Sp\u00f8rgsm\u00e5l:
Jeg må ikke spille så meget mere. Jeg spiller kun 2-3 timer om dagen, det har jeg det godt med.

Svar:
Det kan være svært at skære ned for de timer, man spiller. Derfor er jeg rigtig glad for at høre, at det går godt for dig.


Hvem har givet forbuddet?
Du skriver, at du ikke må spille så meget mere. Jeg kommer til at tænke på, hvem der har givet dig det forbud. Er det dig selv? Dine forældre? Eller en helt tredje? Det, at man får et forbud, kan godt være rimelig træls, hvis man gerne vil spille meget. Så hvordan tog du det, at du kun måtte spille 2-3 timer om dagen?


Godt at det passer dig
Jeg har allerede skrevet det længere oppe, men nu skriver jeg det lige igen. Jeg er hammerglad for at høre, at du har fundet et antal timer, som passer dig. Det er nemlig vigtigt, når man skal skære ned på timerne, at det ikke er sat urealistisk lavt. Du skal føle, at du har det godt med det. Og at det fungerer for dig. Og det lyder det heldigvis, som om det gør.


Det kan nemlig være hårdt, når gamingen tager overhånd. Og endnu hårdere, når man skal tage kontrollen tilbage. Derfor vil jeg bare lige sige, at det er sindssyg flot, at du har taget kontrol. At du har bestemt, hvor mange timer, du spiller. Og at du så overholder det. Bliv endelig ved med det!


Fortæl det til dine forældre
Nu kommer jeg med et råd om, at du skal fortælle det til dine forældre. Fortæl dem, hvordan det går med kun at spille 2-3 timer om dagen. Du skriver, at det er godt for dig. Det er helt vildt godt! Og det skal dine forældre da vide. Ligesom vi skal huske at dele de svære ting, er det lige så vigtigt, at vi deler de gode. Så fortæl, fortæl, fortæl.


Det er hammersejt, at du har taget kontrol og spiller færre timer. Jeg håber, at du holder fast i det, nu hvor det er godt for dig.
Er det muligt, at man bliver en anden, når man er ked af det i en lang periode?
Kategori: Trist eller deprimeret
K\u00f8n: Pige
Alder: 20
Dato: 2018-05-28T13:31:57.000Z

Sp\u00f8rgsm\u00e5l:
Kan man godt være så ked af det i en lang periode at man kan lukke ned og blive en helt anden for så senere at blive sig selv igen?

Svar:
Det lyder ubehageligt at være så ked af det, at man føler, man er blevet en anden. Derfor er jeg rigtigt glad for, at du har skrevet ind. Det er et mega sejt og super vigtigt skridt til at få det bedre.


Det er ikke unormaltHvis man går rundt og er rigtigt ked af det i lang tid, kan det godt påvirke, hvordan man er. Det kan for eksempel ske, hvis man har en depression. Det er slet ikke unormalt, at man så kan opleve, at man i en periode slet ikke kan kende sig selv. Når så depressionen er lettet igen, begynder man at blive mere sig selv. Tanker og følelser ændres, og man får langsomt mere overskud til at være den, man er igen. Hvis du har lyst til at læse mere om, hvad depression er, har jeg her en artikel om depression og de mest typiske tegn. 


Snak med dine forældre 
Du skriver ikke, om det er dig selv, der oplever dette. Men hvis man oplever at være så ked af det, at man ikke længere kan genkende sig selv, er det vigtigt at få snakket med nogen om det. Derfor vil mit bedste råd være at fortælle dine forældre om, hvordan du går og har det. Nogle gange letter det lidt at snakke med nogen om de ting, der er svære. Desuden vil dine forældre kunne hjælpe dig og støtte dig, hvis de ved, at du har det svært. Det kan være svært at snakke med sine forældre om det, der fylder. Derfor har jeg linket til en guide med gode råd til, hvordan du kan snakke med dine forældre. 


Tag fat i Headspace 
Nogle gange kan det være nemmere at snakke med nogen, man ikke kender. Derfor vil mit andet råd være at tage fat i Headspace. Der sidder der frivillige klar til at snakke med dig om lige nøjagtigt det, der fylder for dig. Det er gode og trygge rammer at snakke om det, der kan være svært. Du kan være helt anonym, og de frivillige er vant til at snakke med unge, der ikke har det godt.


Lægen kan også hjælpe 
Endeligt kan din egen læge hjælpe, hvis du har gået rundt og følt dig rigtigt ked af det i en længere periode. Hvis du ikke helt ved, hvad du skal sige til din læge, kan du her finde nogle gode råd til at snakke med lægen. 


Det kan være rigtigt hårdt at gå have det svært. Heldigvis får langt de fleste det godt igen med den rigtige hjælp. At skrive herinde er første skridt i den retning, og jeg ønsker dig alt mulig held og lykke med det.
Kan man være så ked af det, at man bliver en anden?
Kategori: Trist eller deprimeret
K\u00f8n: Pige
Alder: 20
Dato: 2018-05-28T14:24:05.000Z

Sp\u00f8rgsm\u00e5l:
Kan man have det så dårligt og være så ked af det at man kan blive en anden person?

Svar:
Jeg er rigtigt glad for, at du har skrevet ind. Det kan være rigtigt ubehageligt at have det så dårligt, at man ikke længere føler, at man er sig selv. At skrive herind er første skridt i retning mod at få det bedre.


Følelsen kan forsvinde igen 
Hvis man er rigtigt ked af det, kan det godt påvirke, hvem man er. Det er ikke unormalt. Det kan for eksempel ske, hvis man har en depression. Man måske kan opleve, at man lige pludseligt slet ikke har lyst til at gøre noget af det, der ellers plejede at gøre en glad. Det kan være rigtigt hårdt, og man kan føle, at man har ændret sig. Heldigvis får langt de fleste det godt igen og deres depression forsvinder.


Faktisk er der allerede kommet et brevkassespørgsmål, der minder meget om dit. Måske kan du bruge noget af svaret derfra, derfor har jeg lagt et link til svaret. 


Det er rigtigt hårdt at gå rundt og have det dårligt i længere tid ad gangen. Langt de fleste får det heldigvis godt igen med den rigtige hjælp. Jeg ønsker dig alt mulig held og lykke med det og håber, du kunne bruge svaret.
Efter jeg har fået hjælp, er alt bare blevet meget værre
Kategori: Spiseforstyrrelser og selvskade, Svære følelser og tanker
K\u00f8n: Pige
Alder: 14
Dato: 2018-06-07T14:37:02.000Z

Sp\u00f8rgsm\u00e5l:
Jeg cutter og har selvmordstanker lige nu går jeg til lægen sammen med min mor for at få hjælp.
Der er bare det i det at jeg faktisk ikke vil have hjælp for efter jeg har fået hjælp er det hele bare blevet meget værre. Jeg fortryder ikke at jeg startede med at cutte eller at jeg har haft planer om at dræbe mig selv men jeg fortryder at jeg har bedt om hjælp.

Svar:
Det lyder, som om du har det rigtigt svært lige nu. Så jeg er super glad for, at du har skrevet ind. Det betyder nemlig, at du søger hjælp. Det er bare rigtigt vigtigt, når man ikke har det godt. Så fantastisk godt gået!



Det kan føles nemmest ikke at sige det
Når man har det svært, kan det føles nemmest og tryggest, at ingen ved det. Det forstår jeg så godt. Men det gør det bare sværere at få hjælp til at få det bedre. Og du fortjener at få det bedre, så du ikke skal bokse med cutting og selvmordstanker.



Du skriver, at du bare har fået det værre, efter du har fået hjælp. Sådan kan det sagtens føles lige nu. Og jeg synes, at det giver så god mening. For det er bare virkeligt hårdt at være i, når det er så svært, som det er for dig. Men jeg tænker, at alle omkring dig gør sit allerbedste for at hjælpe. Det må du stole på, for det er muligt at få det bedre igen. Også selvom det måske ikke føles sådan lige nu. Men du skal endelig blive ved med at opsøge hjælpen. Det er så sejt, at du har gjort det. Og jeg kan godt forstå, at det bestemt ikke har været nemt!



For ikke ret længe siden fik vi et brevkassespørgsmål med en, der beskriver mange af de samme ting som dig. Måske du kan bruge nogle svar derfra. Så hvis du har lyst kan du tage et kig på brevet Jeg fortryder, at min mor, lærer og læge ved, at jeg skærer i mig selv.



Tag kontakt til Livslinien
Du skriver, at du har haftselvmordstanker og planer om at dræbe dig selv. Derfor vil jeg rigtigt gerne lige nævne Livslinien. Fordi jeg synes, det er så vigtigt, at du får snakket med nogen om, at du har det så svært. Hos Livslinien kan du helt anonymt ringe eller skrive ind. Og de frivillige, der sidder klar til at hjælpe, er vant til at snakke med folk, der har det på den måde. Så det er et rigtigt trygt sted at få en snak om de her tanker!



Jeg håber virkeligt på, at du kunne bruge mit svar til noget. Og jeg ønsker dig alt det bedste. Jeg tror på, at du kan få det godt igen. Tag mod al den hjælp, du kan få. Og pas godt på dig selv.
Jeg har konstant dårlig samvittighed, og det plager mig meget
Kategori: Svære følelser og tanker, Usikkerhed
K\u00f8n: Pige
Alder: 20
Dato: 2018-06-20T13:55:39.000Z

Sp\u00f8rgsm\u00e5l:
Jeg går og har en følelse at jeg står i vejen for alle, og jeg har en konstant dårlig samvittighed der plager mig utrolig meget! Bare som små ting, som at glemme at smide den gamle hamberyg ud. Bare små hverdags ting. Hvorfor er det sådan? Hvorfor bebrejder jeg mig selv for alt?

Svar:
Det må være rigtigt træls for dig, at du føler dig i vejen for alle. Og at du konstant har dårlig samvittighed. Så jeg er glad for, at du har valgt at skrive ind og dele dine tanker.


Undersøg dine tanker 
Jeg tænker, at det at have dårlig samvittighed, er noget alle mennesker kender til og har oplevet. Og der kan være rigtigt mange grunde til, at man har det sådan. Måske har man faktisk gjort noget, man godt ved, ikke var helt godt. Eller måske har den dårlige samvittighed ikke rigtigt nogen grund. Den er der ligesom bare. Det kan være, at der er noget af det, du kan genkende? Ellers kan du måske prøve selv at gå lidt på opdagelse i din dårlige samvittighed. Hvilke situationer kommer den i? Er der nogle situationer, hvor den er mere eller mindre tydelig?


Er du måske perfektionistisk? 
Du skriver også, at du bebrejder dig selv rigtigt meget. Derfor kommer jeg til at tænke på, om den dårlige samvittighed måske kommer af, at du gerne vil gøre alting helt rigtigt? Det er meget naturligt, at man har det sådan. Man vil jo gerne passe ind og gøre folk omkring sig glade. Det bliver bare rigtigt hurtigt meget svært, hvis man føler, man skal gøre alting rigtigt hele tiden. For så er det nemlig, at den dårlige samvittighed kan komme. Men der er ingen af os, der kan gøre alting rigtigt hele tiden. Vi laver alle sammen fejl engang imellem. Som for eksempel at glemme at smide det gamle pålæg ud. Hvis du vil, kan du læse mere om perfektionisme og gode råd til at håndtere den. 


Snak med nogen om det 
Din dårlige samvittighed fylder rigtigt meget for dig. Derfor tænker jeg på, om du har snakket med nogen om det? Hvis du ikke har det, synes jeg nemlig, du skal prøve at snakke med nogen om det. Det kan være dine forældre eller en veninde. Hvis der er noget, der fylder rigtigt meget, er det nemlig det allerbedste at få snakket med nogen om det. Så får man lidt luft for sine tanker. Og den, man snakker med, kan støtte og lytte. Måske kan det endda være, at den du snakker med, har været i en lignende situation. Og så kan du jo prøve at spørge, hvad der hjalp dem?


Jeg håber, at mit svar har givet dig lidt idéer til, hvad du kan gøre ved din dårlige samvittighed. Og jeg håber, at det lykkedes dig at finde frem til, hvad du kan gøre for at bremse den lidt. Så du ikke hele tiden skal gå rundt og have dårlig samvittighed.
Jeg prøver at holde mig ude af problemer, men folk nedgør mig hele tiden
Kategori: Mobning, Venner, Vold
K\u00f8n: Dreng
Alder: 18
Dato: 2018-06-20T15:29:48.000Z

Sp\u00f8rgsm\u00e5l:
Jeg bor i en ghetto alle mine gamle venner hader mig jeg ved ikke hvorfor eller hvad jeg gøre forkert jeg prøver og holde mig ude af problemer og være en stille og rolig dreng og god mod andre men jeg føler hele tiden folk ned gøre mig og snakker dårlig om mig og hader mig ved ikke om det bar er mig eller om jeg lever i et pernoia liv problemmer kommer hele tiden til mig jeg holder mig meget hjemme fordi jeg ikke orker problemer eller hovedpine og at folk skal grine af mig og tænke jeg er mærkelig og folk skal ned gøre mig og slå mig jeg har gjort nogle ting i min fortid der gøre at folk hader mig men prøver og rette op på det men det hjælper ikke jeg kan mærke det har ramt mig mentalt angst stress depression hvad skal jeg gøre jeg har prøvet alt men det nytter ikke =%

Svar:
Det lyder som en helt utroligt svært situation, du står i. Det lyder helt vildt, at folk nedgør dig og slår dig. Så det giver virkeligt god mening, at du synes det hele er svært for dig lige nu. Derfor er jeg rigtigt glad for, at du har skrevet ind og delt dine tanker.



Snak med nogen 



Jeg kommer til at tænke på, om du har snakket med nogen om det her? Det er nemlig mit allerbedste råd til dig. For du skriver, at de andre nedgør dig og slår dig. Det er absolut ikke i orden. Og det må være rigtigt svært for dig at stå med. Så jeg synes, du skal prøve at snakke med en voksen, du stoler på. Det kan for eksempel være dine forældre eller en lærer. Så tænker jeg nemlig, at de vil kunne hjælpe dig med at tage fat i dine gamle venners forældre. For de skal simpelthen have at vide, at dine gamle venner går og nedgør dig. Så de kan tage en alvorlig snak med dine gamle venner om, hvordan man behandler andre mennesker.



Der er kommet et brevkassespørgsmål ind for nyligt med en situation, der minder rigtigt meget om din. Det er en ung på 18 år, som har problemer med at hans venner slår ham, og ikke vil tale med ham. Jeg linker til det, fordi jeg tænker, at du måske vil kunne bruge nogle af svarene derfra.



Du skriver, at alt det her har ramt dig i form af angst, stress og depression. Derfor har jeg linket til tre artikler om de emner, som du kan klikke på, hvis du har lyst til at læse mere om det:



Angst: 14 gode råd og 5 steder, du kan få hjælp



Stress: Få den vigtigste viden og gode råd på 10 minutter



Deprimeret? Få 10 råd til, hvad du selv kan gøre



Jeg håber, du kunne bruge mit svar. Og at du får løst problemet. For det er ikke fair, at det skal være sådan her for dig.
Jeg kan godt lide en dreng, og jeg tror måske, han også kan lide mig
Kategori: Forelskelse
K\u00f8n: Pige
Alder: 13
Dato: 2018-06-26T12:57:59.000Z

Sp\u00f8rgsm\u00e5l:
Jeg kan godt lide en dreng og har måske en fornemmelse at han også godt kan lide mig...men er slet ikke sikker. Vi snakker næste aldrig sammen men skriver dog ret tit! Han går i min paralelklasse og jeg får sommerfugle i maven hver gang jeg går forbi ham =B Kan man godt være vild med hinanden uden at snakke sammen? Og er der tegn på at han godt kan lide mig?

Svar:
Det er så dejligt med sommerfugle i maven. Og det er skønt, når man har en fornemmelse af, at den anden også kan lide en. Men det kan også starte nogle spørgsmål. Præcis ligesom det har for dig.


Lær hinanden at kende
Jeg vil starte med at sige, at det er et godt tegn, at I skriver sammen ret tit. Det betyder i hvert fald, at han ikke er ligeglad og bare lader dig hænge. Jeg bliver nysgerrig på, hvad I skriver om. I kan nemlig lære nogle ting om hinanden, hvis I spørger ind til hinanden, når I skriver sammen. Det er nemlig altid godt, hvis man skal få en bedre fornemmelse af, om en person er interesseret.


Du skriver, at I næsten aldrig snakker sammen. Hvordan kan det være? Jeg tænker faktisk, at det vil være en rigtig god ting, hvis I stille og roligt begyndte at snakke. Det kan også gøre det nemmere at fornemme, om han er interesseret i dig. Mit råd til dig er at forsøge at snakke med ham, når I støder på hinanden. Hvis du synes, det er svært at finde på, hvad I kan snakke om, har vi nogle gode tips til smalltalk.


Man kan godt være vild med personen
Du spørger, om man godt kan være vild med en, man aldrig snakker med. Og ja! Det kan man. Måske har du eller nogle af dine veninder været vilde med musikere eller skuespillere? Det er i hvert fald nogle mennesker, man ikke har snakket med. Faktisk kender man dem slet ikke. Men alligevel kan man være helt skudt i de personer. Så det, at man ikke snakker med personen, betyder ikke, at man ikke kan blive ret vild med personen.


Kig efter tegn på forelskelse
Det kan være svært at finde ud af alt det med forelskelse. Særligt når man skal finde ud af, om følelserne er gengældt. Der kan være mange forskellige tegn på forelskelse. Og hvis man lærer at kigge efter dem, kan det gøre det nemmere at opdage, om følelserne er gengældt. Det kan være, du kan genkende nogle af tegnene fra ham?


Snak med dine veninder
Det her er lige et emne, der er perfekt til venindesnak. Så derfor synes jeg, at du skal snakke med nogle veninder om det her. Du kan vise dem nogle af dine og hans beskeder til hinanden. Måske har de nogle tanker om, hvad han mon føler for dig? Eller måske har de stået i en lignende situation og kan fortælle dig om, hvad de gjorde? Jeg er sikker på, at de har nogle gode råd til dig, så prøv at høre dem ad.


Jeg håber, at du finder ud af, om han også er vild med dig. Held og lykke med det.